भीमंते वाझी

भीमंते वाझी (अनुवाद: भीमन का रास्ता) 2021 की भारतीय मलयालम भाषा की कॉमेडी ड्रामा फिल्म है जो अशरफ हमजा द्वारा निर्देशित और चेम्बन विनोद जोस द्वारा लिखित है। इसमें कुंचाको बोबन और मेघा थॉमस मुख्य भूमिका में हैं जबकि जोस, जिनु जोसेफ, नसीर संक्रांति, दिव्या एम. नायर और चिन्नू चांदनी सहायक भूमिकाओं में हैं। विष्णु विजय ने मूल गीत और पार्श्व संगीत की रचना की है। चेम्बन विनोद जोस ने रीमा कलिंगल और आशिक अबू की ओपीएम सिनेमा के साथ मिलकर चेम्बोस्की मोशन पिक्चर्स के तहत इस फिल्म का निर्माण किया। आलोचकों से आम तौर पर फ़िल्म को नकारात्मक समीक्षा मिली।
प्रोडक्शन
फिल्म की मुख्य फोटोग्राफी दिसंबर 2020 में मलप्पुरम जिला के पेरासनूर, कुट्टिप्पुरम में कोविड-19 प्रोटोकॉल का पालन करते हुए शुरू हुई। यह अंगमाली डायरीज़ के बाद चेम्बन विनोद की दूसरी पटकथा है। फिल्म में मुख्य महिला किरदार निभाने के लिए थमाशा फेम चिन्नू चांदनी को चुना गया। फरवरी 2021 में फिल्मांकन पूरा हो गया और फ़िल्म की अप्रैल में रिलीज होने की उम्मीद थी लेकिन इसमें देरी हो गई।

रिलीज़
अप्रैल 2021 में पहले फिल्म के रिलीज़ होने का अनुमान लगाया गया था लेकिन भारत में कोविड-19 महामारी के कारण इसे स्थगित कर दिया गया। 3 दिसंबर 2021 को यह फिल्म  सिनेमाघरों में रिलीज हुई। चार सप्ताह तक थिएटर में चलने के बाद, 30 दिसंबर 2021 को यह फिल्म अमेज़न प्राइम वीडियो पर रिलीज़ हुई।

सन्दर्भ

बाहरी कड़ियाँ


श्रेणी:2021 की फ़िल्में